Névmások

**Birtokos névmás**

A latinban a birtokos névmást melléknévként ragozzuk (I-II. decl. 3 végű melléknév), számban, esetben és nemben is egyeztetjük a birtokkal. A birtokos személye a nembéli egyeztetéskor indifferens, a birtokkal egyeztetünk!

 sg. 1. meus3 enyém, az én vmim

sg. 2. tuus3 tiéd, a te vmid

sg.3. suus3 övé, az ő vmije (a mondat alanya azonos a birtokossal)

pl.1. noster, -tra, -trum mienk, a mi vmink

pl.2. vester, -tra, -trum tiétek, a ti vmitek

pl.3. suus3 övék, ő vmijük

Ragozás: a I-II. decl. melléknevek mintájára ragozzuk. A hímnemű és semlegesnem alak a II. decl., a nőnemű alak az I. decl. végződéseit kapja.

**is, ea, id névmás**

Determinatív névmás: kijelöl, meghatároz, a személyes névmás sg./pl. 3. személyét pótolja (ford.: ő, ők, az, azok)

Ragozása az I-II. declinatiót követi, a sg. gen. és sg. dat. kivételével(névmási sg. dat. –i, névmási sg.gen. –ius)

|  |  |  |
| --- | --- | --- |
|  | singularis | pluralis |
|  | m | f | n | m | f | n |
| nom. | is | ea | id | ei/ii | eae | ea |
| acc. | eum | eam | id | eos | eas | ea |
| gen. | eius | eius | eius | eorum | earum | eorum |
| dat. | ei | ei | ei | eis/iis | eis/iis | eis/iis |
| abl | eo | ea | eo | eis/iis | eis/iis | eis/iis |

**vonatkozó névmás**

Mindig a vonatkozói mellékmondatot vezeti be (ford.: aki, ami). Ragozása: I-II. decl., a névmási genitivus és dativus ragjai itt is megjelennek.

|  |  |  |
| --- | --- | --- |
|  | singularis | pluralis |
|  | m | f | n | m | f | n |
| nom. | qui | quae | quod | qui | quae | quae |
| acc. | quem | quam | quod | quos | quas | quae |
| gen. | cuius | cuius | cuius | quorum | quarum | quorum |
| dat. | cui | cui | cui | quibus | quibus | quibus |
| abl. | quo | qua | quo | quibus | quibus | quibus |

**mutató névmások**

**távolra mutató névmás**

ille, illa, illud (ford.: az ott – a beszélőtől a legmesszebblévő)

|  |  |  |
| --- | --- | --- |
|  | singularis | pluralis |
|  | m | f | n | m | f | n |
| nom. | ille | illa | illud | illi | illae | illa |
| acc. | illum | illam | illud | illos | illas | illa |
| gen. | illius | illius | illius | illorum | illarum | illorum |
| dat. | illi | illi | illi | illis | illis | illis |
| abl. | illo | illa | illo | illis | illis | illis |

**közelre mutató névmás**

hic, haec, hoc (ford.: ez itt – a beszélőhöz a legközelebb lévő)

|  |  |  |
| --- | --- | --- |
|  | singularis | pluralis |
|  | m | f | n | m | f | n |
| nom. | hic | haec | hoc | hi  | hae | haec |
| acc. | hunc | hanc | hoc | hos | has | haec |
| gen. | huius | huius | huius | horum | harum | horum |
| dat. | huic | huic | huic | his | his | his |
| abl. | hoc | hac | hoc | his | his | his |

**Személyes névmások**

Csak 1. és 2. személyben léteznek (én, te, mi, ti)

|  |  |  |
| --- | --- | --- |
|  | singularis | singularis |
| nom. | ego (én) | tu (te) |
| acc. | me (engem) | te (téged) |
| gen. | mei (irántam) | tui (irántad) |
| dat. | mihi (nekem) | tibi (neked) |
| abl. | me (pl. tőlem) | te (pl. tőled) |
|  | pluralis | pluralis |
| nom. | nos (mi) | vos |
| acc. | nos (minket) | vos |
| gen. | nostri (irántunk)nostrum (közülünk) | vestri (irántatok)vestrum (közületek) |
| dat. | nobis (nekünk) | vobis (nektek) |
| abl. | nobis (pl. tőlünk) | vobis (pl. tőletek) |

A 3. személyű névmásokat helyettesíti az is, ea, id névmás.

A gen. alakok nem fejeznek ki birtoklást (a birtoklást a birtokos névmás fejezi ki).

A pl.gen. két alakja nostri/vestri: genitivus obiectivus (A főnév, amely a birtokot jelöli, igei tartalmat fejez ki. A birtokos esetben álló szó a cselekvés tárgya, rá irányul a cselekvés.)

nostrum/vestrum: genitivus partitivus – részelő birtokos eset. Valamiből, valamely megszámolható/megszámolhatatlan egészből (gen. part.) kiemelt kisebb egység.